CELEX: 62020CA0723
Language: lt
Date: 2022-03-24 00:00:00
Title: Byla C-723/20: 2022 m. kovo 24 d. Teisingumo Teismo (penktoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Galapagos BidCo. S.a.r.l. / DE, kaip Galapagos SA likvidatorius, Hauck Aufhäuser Fund Services S.A., Prime Capital S.A. (Prašymas priimti prejudicinį sprendimą – Reglamentas (ES) 2015/848 – Nemokumo bylos – 3 straipsnio 1 dalis – Tarptautinė jurisdikcija – Skolininko pagrindinių interesų vietos perkėlimas į kitą valstybę narę pateikus pareiškimą dėl pagrindinės nemokumo bylos iškėlimo)

2022 5 16   
            
            
               LT
            
            
               Europos Sąjungos oficialusis leidinys
            
            
               C 198/9
            
         
      2022 m. kovo 24 d. Teisingumo Teismo (penktoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Galapagos BidCo. S.a.r.l. / DE, kaip Galapagos SA likvidatorius, Hauck Aufhäuser Fund Services S.A., Prime Capital S.A.
      
      (Byla C-723/20) (1)
      
      (Prašymas priimti prejudicinį sprendimą - Reglamentas (ES) 2015/848 - Nemokumo bylos - 3 straipsnio 1 dalis - Tarptautinė jurisdikcija - Skolininko pagrindinių interesų vietos perkėlimas į kitą valstybę narę pateikus pareiškimą dėl pagrindinės nemokumo bylos iškėlimo)
      (2022/C 198/13)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesgerichtshof
      
      
         Šalys pagrindinėje byloje
      
      
         Kasatorė: Galapagos BidCo. S.a.r.l.
      
      
         Kitos kasacinio proceso šalys: DE, kaip Galapagos SA likvidatorius, Hauck Aufhäuser Fund Services S.A., Prime Capital S.A.
      
      
         Rezoliucinė dalis
      
      2015 m. gegužės 20 d. Europos Parlamento ir Tarybos reglamento (ES) 2015/848 dėl nemokumo bylų 3 straipsnio 1 dalis turi būti aiškinama taip, kad valstybės narės teismas, kuriam pateiktas pareiškimas dėl pagrindinės nemokumo bylos iškėlimo, išlaiko išimtinę jurisdikciją iškelti tokią bylą, jeigu skolininko pagrindinių interesų vieta perkeliama į kitą valstybę narę po to, kai buvo pateiktas šis pareiškimas, bet prieš šiam teismui priimant dėl jo sprendimą. Todėl jeigu šis reglamentas ir toliau taikomas tam pareiškimui, kitos valstybės narės teismas, kuriam tuo pačiu tikslu vėliau pateiktas pareiškimas, iš principo negali pripažinti savo jurisdikcijos iškelti pagrindinę nemokumo bylą, kol pirmasis teismas nepriėmė sprendimo ir neatsisakė jurisdikcijos.
      
         (1)  OL C 128, 2021 4 12.